13-15 октябрҙә Wikimedia CEE Meeting 2018 — Үҙәк һәм Көнсығыш Европа илдәре викимедиасыларының быйылғы конференцияһы Украинаның Львов ҡалаһында үтте. Был конференцияла ҡатнашыу мөмкинлеге миңә, Сәриә62-гә һәм З. ӘЙЛЕ-гә бирелде. Сарала төрлө илдәрҙән йыйылған 70-тән ашыу кеше ҡатнашты. Рәсәйҙән Мәскәү, Дондағы Ростов тарафтарынан рус википедияһы эшмәкәрҙәре лә, эрзя, татар википедияһы вәкилдәре лә булды. Шулай уҡ Польшанан Вячеслав Чернев та килде. Конференция иртәнге 10-сы яртынан башланып, киске 7-ләргә тиклем дауам итте. Һәр тарафтан килгән коллегеаларҙың сығыштарын тыңлау (Фәрхәдтең синхрон тәржемәһе аша) ҡыҙыҡлы һәм фәһемле булһа, Зәйтүнә Ниғмәтйәнованың башҡорт википедияһы эше менән таныштырған башҡорт телендәге сығышы ҙур ҡыҙыҡһыныу тыуҙырҙы.